stanford-oval/wikipedia huggingface dataset:
מערכת הביטחון הרוסית

לוחמי הכוחות המזוינים של הפדרציה הרוסית.
מטוסי קרב סוחוי T-50 של חיל האוויר הרוסי.
טנק T-14 ארמטה - פרי תכנון וייצור רוסי.
שוטרי משטרת רוסיה במוסקבה.
חיילי אומו"ן בכיכר האדומה, מוסקבה.
מערכת הביטחון הרוסית הוא הכינוי למכלול הארגונים העוסקים בהגנה על ביטחונה של רוסיה, כלומר על הגנת תושביה מפני אויבים מבחוץ ומבית. לכל אחד מהגורמים במערכת הביטחון סמכויות משלו, אך לעיתים נדרשת הכרעה בשאלה מי הגורם שיתמודד עם איום ביטחוני מסוים. בין הגורמים השונים מתקיימים אינטראקציה ושיתוף פעולה, לשם מימושן של מטרות משותפות. על רקע שאלת ההכרעה ישנה יריבות נסתרת בין ארגוני הביטחון השונים, בייחוד בין משרד הפנים של רוסיה ושירות הביטחון הפדרלי של רוסיה.
כוחות הביטחון

הארגונים הנכללים במערכת הביטחון הם:
כוחות הביטחון > צבא

כוחות היבשה הרוסיים: אחראית על בניין הכוח בכוחות היבשה. מערך החוד כולל את חיל השריון, חיל ההנדסה, ויחידות מובחרות. הפעלת הכוח היא באחריות המחוזות הצבאיים.
חיל האוויר הרוסי וכוחות האוויר והחלל: מפעיל מטוסי קרב, מסוקי קרב, מטוסי תובלה, כלי טיס בלתי מאוישים, לוויינים ואמצעים נוספים.
חיל הים הרוסי: מפעיל ספינות סיור ובט"ש מהירות, ספינות טילים, צוללות אסטרטגיות ואת יחידת הקומנדו הימי PDSS. חיל הים מגן על חופי רוסיה ונתיבי הסחר הימיים וכן שותף במבצעים אסטרטגיים רחוקים.
המודיעין הצבאי הרוסי: המינהל הראשי של המטה הכללי הרוסי אחראי על מודיעין צבאי ובין השאר על מתן הערכות מודיעין טקטיות ואסטרטגיות, כולל התרעה על סיכוי ממשי למלחמה. בין יחידות הספצנאז נמנות הכוחות למבצעים מיוחדים.
המשטרה הצבאית הרוסית: אחראי על אכיפת החוק הצבאי, שמירה על מעברי הגבול והגנה מפני אויבים חיצוניים אשר נמצאים בתוך גבולותיה בעת מלחמה. אחראי על הכליאה הצבאית.
כוחות הביטחון > ביון

| --- | --- |
 :  ראו גם – קהילת המודיעין הרוסית
משמר הגבול הפדרלי: זרוע של שירות הביטחון האחראית על ביטחון הפנים, הגנת הגבולות ואזורי הספר, שיטור כפרי, לוחמה בטרור וסיוע למשטרה באירועים כגון הפרות סדר ואירועים ביטחוניים.
פיקוח פרלמנטרי

הפיקוח הפרלמנטרי על מערכת הביטחון מבוצע על ידי ועדות הדומה:
הוועדה לענייני הגנה (האתר הרשמי)
הוועדה לביטחון ולוחמה בשחיתות (האתר הרשמי)
הוועדה לבחינת הכנסות התקציב הפדרלי לצורכי הגנה, ביטחון לאומי ופעילויות אכיפת חוק
מערכת הביטחון כפופה לביקורת מטעם המועצה לביטחון לאומי באמצעות הוועדה הבין-גופית לביטחון צבאי שבראשה עומד הרמטכ"ל הרוסי והוועדה הבין-גופית לביטחון הציבור, שאותה מנהל שר הפנים של רוסיה.
גופים נוספים

בנוסף לגופים הנ"ל, פועלים גם גופי ביטחון נוספים, כדוגמת:
שירות האבטחה הפדרלי - האחראי לאבטחת אישים ומשלחות דיפלומטיות ברוסיה.
השירות לתקשורת מיוחדת ומידע (יורש הסוכנות הפדרלית למידע ולתקשורת ממשלתית) והוא ארגון מודיעין אותות האחראי לאבטחת התקשורת הממשלתית והנשיאותית.
שירות הביטחון הנשיאותי, זהו שירות האבטחה האישי של נשיא רוסיה
השירות הפדרלי לפיקוח על הטכנולוגיה והייצוא - ארגון ביטחון רוסי במשרד ההגנה האחראי לביטחון מידע והגנת הטכנולוגיה הרוסית מפני ריגול זר
המינהל הראשי לתוכניות מיוחדות - מחלקה בלשכת הנשיא האחראית על הבונקרים הממשלתיים ולאבטחת מתקני הממשל הפדרלי
השירות הפדרלי לשליטה באלכוהול, גוף אכיפת חוק פדרלי שנועד להסדיר את שוק האלכוהול במדינה.
שירות המכס הפדרלי - אחראי לביטחונה הכלכלי של המדינה
השירות הפדרלי לפיקוח פיננסי - הוא ארגון המודיעין הפיננסי העוסק במאבק בהלבנות הון ומימון טרור
ועדת החקירות - אחראית לפענוח תיקי חקירה של פשיעה חמורה. הוועדה כפופה לנשיא ואחראית לכל תיקי החקירה במדינה. מאגדת את כל ארגוני החקירה הרוסיים וכוללת גם חוקרים משירות הביטחון, משרד התובע הכללי ומשטרת הפדרציה הרוסית.
ראו גם

קהילת המודיעין הרוסית
משרד ההגנה של רוסיה
מערכת הביטחון הישראלית
נוראדרנלין

| --- | --- |

נוסחת המבנה של נוראדרנלין
 תכונות
 נוסחה אמפירית:  C₈H₁₁NO₃ 
 
נוראדרנלין (Noradrenaline - NA) או נוראפינפרין (Norepinephrine - NE) הוא מוליך עצבי מעורר ממחלקת המונואמינים ומשתייך למשפחת הקטכולאמינים, הפועל גם כהורמון אשר מיוצר בעיקר בתאי עצב בגזע המוח ומופרש בכמה מקומות בגוף ובעיקר מתאי עצב במוח, מליבת יותרת הכליה, מהעצבים הסימפתטיים של מערכת העצבים האוטונומית ועוד. קולטניו רגישים גם לנגזרתו הכימית אדרנלין.
גורמים המשפיעים על הפרשתו והשפעתו של נוראדרנלין

נוראדרנלין מופרש בעיקר בעת מצבי דחק או מאמץ ולשם יצירת פעילויות חיוניות של הגוף, כגון חילוף חומרים שבין שומן לגליקוגן ולהפך, כדי להגביר את פעילות הלב לשם הזנה מוגברת של השרירים ועוד. בהתאם לכך, הפרשתו פוחתת במצבים של שינה, רוגע ודיכאון, ועולה בעת התעוררות תוך הגברת קצב הלב ולחץ הדם. השפעתו מגבירה את הערנות והעוררות, ומחזקת יצירה ושחזור של זיכרון, ואת הקשב והריכוז.
תרופות אדרנרגיות (וסמים אדרנרגיים) מחקים או מגבירים את השפעתו של הנוראדרנלין. פסאודואפדרין פועל על הקולטנים באופן ישיר (כאגוניסט, 'חיקוי' של נוראדרנלין), בעוד קוקאין ואמפטמינים פועלים על ידי האטת הספיגה החוזרת של הנוראדרנלין. כתוצאה מכך, תאי העצב הבתר-סינפטיים מופעלים למשך זמן ארוך יותר, דבר היוצר השפעות הקשורות להפעלת מערכת העצבים הסימפתטית (השפעה סימפתומימטית), כולל השפעות נפשיות. אופיאטים לעומת זאת מעכבים הפרשה של נוראדרנלין, וליתיום מזרז את הספיגה החוזרת של נוראדרנלין.[דרוש מקור] וכך גורם לירידה במצב הרוח ולדיכאון. כל סם שגורם לרמת הנוראדרנלין בסינפסות שבמוח לעלות או לרדת, יגרום במקביל לעלייה או ירידה (בהתאמה) של מצב הרוח של הצרכן. אולם בטווח הארוך, סם שגורם לרמת הנוראדרנלין לעלות עשוי לגרום לירידה במצב הרוח עקב מערכות הוויסות הרגישות שבמוח.
השפעות הנוראדרנלין

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
קליפת המוח הקדם-מצחית מתפקדת באופן מיטבי כאשר כמות הנוראדרנלין מיטביות. אופן ההשפעה של
נוראדרנלין לתפקוד של קליפת המוח הקדם-מצחית אינו ליניארי אלא בעל צורה של U הפוכה, כך שעודף או חוסר של נוראדרנלין יכולים להוביל לפגיעה משמעותית בתפקוד שלה.
נוראדרנלין מחזק את הקישוריות ברשתות העצביות של קליפת המוח הקדם-מצחית ושומר על דפוסים עקביים של הדחפים העצביים במהלך פעולות המערבות את זיכרון העבודה, באמצעות גירוי של קולטני α2A-adrenoceptors בממברנה הבתר-סינפתית של תאי עצב קדם מצחיים.
בהתאם לכך, נוראדרנלין מעורב בתהליכי ויסות ושליטה של עיבוד מידע מלמעלה-למטה, המאפשרים מתן עדיפות למידע רלוונטי על פני מידע לא רלוונטי.
רמות נמוכות של נוראדרנלין המאפיינות מצבי רוגע מקושרות ליצירתיות, בעוד שרמות גבוהות של נוראדרנלין המאפיינות מצבי מתח מקושרות לירידה ביצירתיות. זהו אחד הביטויים ליחסי גומלין בין רגש וקוגניציה.
ראו גם

SNRI
אדרנלין
הקורטקס הפרה-פרונטלי
הערות שוליים

1 2 3  Chakravarty, A. (2010). The creative brain–Revisiting concepts. Medical hypotheses, 74(3), 606-612.
↑  Linda L. Werling, S. R. Brown, B. M. Cox, Opioid receptor regulation of the release of norepinephrine in brain, Neuropharmacology 26, 1987-07-01, עמ' 987–996 doi: 10.1016/0028-3908(87)90077-3 (באנגלית)
↑  Neil R. Carlson, (2013). Physiology of Behavior. Boston: Pearson.
1 2  Arnsten, A. F. (2011). Catecholamine influences on dorsolateral prefrontal cortical networks. Biological psychiatry, 69(12), e89-e99.
↑  Thiele, A., & Bellgrove, M. A. (2018). Neuromodulation of attention. Neuron, 97(4), 769-785.
| הורמונים |
| --- | --- | --- |
| היפותלמוס ובלוטת יותרת המוח | הורמון משחרר תירוטרופין (TRH)‏ • CRH‏ • GnRH •‏ הורמון משחרר הורמון גדילה (GHRH) • סומטוסטטין (SST) • דופמין • וזופרסין (ADH) • אוקסיטוצין • תירוטרופין (TSH) • הורמון מחלמן (LH) • הורמון מגרה זקיק (FSH) • הורמון הגדילה (GH) • פרולקטין (PRL) • הורמון אדרנוקורטיקוטרופי (ACTH) |  |
| ציר בלוטת יותרת הכליה | אדרנלין (אפינפרין) • נוראדרנלין (נוראפינפרין) • אלדוסטרון • קורטיזול • דהידרו-אפיאנדרוסטרון (DHEA) |  |
| ציר בלוטת התריס | בלוטת התריס: תירוקסין • תריודוטירונין • קלציטונין • בלוטת יותרת התריס: PTH |  |
| ציר בלוטות המין | אשכים: טסטוסטרון • AMH • אינהיבין.  שחלות: אסטרדיול • פרוגסטרון • אינהיבין/אקטיבין • רלקסין |  |
| בלוטות אנדוקריניות אחרות | לבלב: גלוקגון • אינסולין • סומטוסטטין. בלוטת האצטרובל: מלטונין |  |
| בלוטות לא אנדוקריניות | שליה: גונדוטרופין כוריוני אנושי (hCG)‏ • HPL • אסטרוגן (אסטריול, אסטרדיול, אסטרון) • פרוגסטרון. כליה: רנין • אריתרופויאטין (EPO) • קלציטריול • פרוסטגלנדין. חדרי הלב: ANP. קיבה: גסטרין • גרלין. תריסריון: כולציסטוקינין (CCK)‏ • GIP • סקרטין • מוטילין • VIP. המעי העקום: אנטרוגלוקגון. רקמות שומן: לפטין • אדיפונקטין • רסיסטין. התימוס: תימוסין • תימופואיטין • תימולין. שלד: אוסטאוקלצין. כבד: IGF-1‏ • IGF-2 |  |
| נוצרים באתר המטרה | NGF • BDNF • NT-3 |  |
| --- | --- |
בקרת זהויות :  NLI: 987012431016705171  GND: 4171995-5  LCCN: sh85092392  NDL: 00568687 
ערך זה הוא קצרמרבנושא כימיה. אתם מוזמנים לתרום לוויקיפדיה ו.
משפט האינטגרל של קושי

באנליזה מרוכבת, משפט האינטגרל של קושי-גורסה (על שמם של אוגוסטין קושי ואדואר גורסה (אנ')) הוא משפט מרכזי ובעל השלכות רבות על אינטגרלים קוויים של פונקציות מרוכבות הולומורפיות. המשפט אומר שאם פונקציה היא הולומורפית בתחום פשוט קשר מסוים אז האינטגרל שלה לאורך מסלול סגור המוכל בתחום מתאפס.
למשפט זה תוצאות חשובות רבות, כגון נוסחת האינטגרל של קושי, משפט ליוביל, המשפט היסודי של האלגברה, משפט השארית ועוד. מהמשפט ניתן גם להסיק כי פונקציות הולומורפיות הן אנליטיות, כלומר ניתן לפתח אותן לטור טיילור.
המשפט המקורי שקושי הוכיח כלל את ההנחה שהנגזרת  f'(z) רציפה. כחצי מאה לאחר קושי, הוכיח אדואר גורסה את המשפט אך ללא הנחה זו. הוכחה זו משמעותית כי לאחר מכן ניתן להוכיח את נוסחת האינטגרל של קושי עבור פונקציות הולומורפיות, וממנה ניתן להוכיח שכל פונקציה הולומורפית היא אנליטית.
ניסוח פורמלי

משפט האינטגרל של קושי־גורסה
יהא  \ U\subset \mathbb {C}  תחום פשוט קשר ופתוח במישור המרוכב. אם  \ f(z):U\rightarrow \mathbb {C}  פונקציה הולומורפית בתחום זה ו־ \ \gamma  מסלול סגור ובעל אורך, אז מתקיים  \oint _{\gamma }f(z)\,dz=0.
המשפט נובע מהגרסה הבאה שלו: תהא  U\subset \mathbb {C}  קבוצה פתוחה כך שהשפה  \partial U היא איחוד סופי של מסילות סגורות בעלות אורך  C_{1},\ldots ,C_{k}. על כל  C_{i} מושרית מגמה. בנוסף, תהא  f(z):{U}\rightarrow \mathbb {C}  פונקציה הולומורפית ב- U. אזי  \sum _{i=1}^{k}\oint _{C_{i}}f(z)\,dz=0.
גרסה שנייה זו נובעת ממקרה פרטי שלה: תהי  f הולומורפית ב- D ו- \Delta  משולש המוכל ב- D, אז  \oint _{\partial \Delta }f(z)\,dz=0.
הוכחת משפט קושי

אם מניחים ש־ f'(z) רציפה, ניתן להוכיח את משפט האינטגרל של קושי ישירות ממשפט גרין ומהעובדה שהחלקים הממשיים והמדומים של  f=u+iv מקיימים את משוואות קושי-רימן בתחום התחום ב־ \gamma  בפרט ובסביבה הפתוחה של התחום  U בכלל. זו השיטה בה השתמש קושי להוכחת המשפט. מאוחר יותר הוכיח גורסה את המשפט בלי להניח את רציפות הנגזרת  f'(z). הוא לא היה צריך להניח את רציפות הנגזרת משום שהוכחתו לא נסמכה על אנליזה וקטורית.
ניתן להפריד את האינטגרנד  f וכן את הדיפרנציאל  dz לחלקיהם הממשיים והמדומים:
במקרה זה קיבלנו:
על פי משפט גרין, ניתן להחליף את האינטגרל הקווי על העקומה  \gamma  באינטגרל הכפול על התחום  D החסום על ידי  \gamma  כדלהלן:
אך החלק הממשי והחלק המדמה של פונקציה הולומורפית בתחום  D,  u ו־ v חייבים לקיים את משוואות קושי-רימן בתחום:
ומכך נובע ששני האינטגרנדים הם 0, ולכן גם האינטגרלים הם 0:
ולכן:
\oint _{\gamma }f(z)\,dz=0
מ.ש.ל
הוכחת משפט קושי-גורסה עבור מסלולים משולשיים

תחילה, נניח  \left|\oint _{\partial \Delta }f(z)\,dz\right|=S>0. מתקיים  \oint _{\partial \Delta }f(z)\,dz=\sum _{k=1}^{4}\oint _{\partial \Delta _{k}^{(1)}}f(z)\,dz, ו- \left|\oint _{\partial \Delta }f(z)\,dz\right|\leq \sum _{k=1}^{4}\left|\oint _{\partial \Delta _{k}^{(1)}}f(z)\,dz\right|.
לכן  S\leq \sum _{k=1}^{4}\left|\oint _{\partial \Delta _{k}^{(1)}}f(z)\,dz\right|, ומעקרון דיריכלה נובע שקיים  1\leq k_{0}\leq 4 כך ש- \left|\oint _{\partial \Delta _{k}^{(1)}}f(z)\,dz\right|\geq {\frac {S}{4}}.
נסמן  \Delta _{k_{0}}^{(1)}=\Delta _{1}. נמשיך כך ונקבל סדרת משולשים  \Delta _{0}\supset \Delta _{1}\supset \Delta _{2}\supset ...\supset \Delta _{n}, כאשר  \left|\oint _{\partial \Delta _{n}}f(z)\,dz\right|\geq {\frac {S}{4^{n}}}.
לפי הלמה של קנטור, קיים  z_{0} כך ש- \bigcap _{n=0}^{\infty }\Delta _{n}=\left\{z_{0}\right\}. הנחנו ש- f הולומורפית ב- z_{0}, ולכן מתקיים  f(z)=f(z_{0})+f'(z_{0})(z-z_{0})+\varepsilon (z)(z-z_{0}), כאשר  \lim _{z\rightarrow z_{0}}\varepsilon (z)=0.
מכאן ש- {\frac {S}{4^{n}}}\leq \left|\oint _{\partial \Delta _{n}}f(z)\,dz\right|=\left|\oint _{\partial \Delta _{n}}{\big [}f(z_{0})+f'(z_{0})(z-z_{0})+\varepsilon (z)(z-z_{0}){\big ]}\,dz\right|=(*).
עכשיו נסתכל על שני האיברים הראשונים:  (zf(z_{0}))'=f(z_{0})\ ,\ \left({\frac {f'(z_{0})(z-z_{0})^{2}}{2}}\right)'=f'(z_{0})(z-z_{0}).
ניתן לראות שיש להם פונקציה קדומה, שהיא אנליטית בכל  \mathbb {C} , ובפרט ב- D, ולכן האינטגרל שלהם שווה ל-0 לפי המשפט היסודי של החשבון הדיפרנציאלי והאינטגרלי. ולכן מתקיים  (*)=\left|\oint _{\partial \Delta _{n}}\varepsilon (z)(z-z_{0})\,dz\right|.
נביט באורכי המסילות:  l(\Delta _{0})=l\ ,\ l(\Delta _{1})={\frac {l}{2}}\ ,\ ...\ l(\Delta _{n})={\frac {l}{2^{n}}}, כלומר, עבור  z\in \partial \Delta _{n},  \left|z-z_{0}\right|<l(\Delta _{n})={\frac {l}{2^{n}}}.
לפי הגדרת האינטגרל, אם  \gamma  מסילה חלקה למקוטעין ו- f רציפה על  \gamma , אז  \left|\oint _{\gamma }f(z)\,dz\right|\leq M\cdot l(\gamma ), כאשר  M=\max \left|f(z)\right| על  \ \gamma  ו- l(\gamma ) הוא האורך של  \gamma . לכן:  \left|\oint _{\partial \Delta _{n}}\varepsilon (z)(z-z_{0})\,dz\right|\leq \max \left|\varepsilon (z)\right|\cdot {\frac {l}{2^{n}}}\cdot l(\Delta _{n})=\max \left|\varepsilon (z)\right|\cdot {\frac {l^{2}}{4^{n}}}.
מכאן נובע:  {\frac {S}{4^{n}}}\leq \max _{\partial \Delta _{n}}\left|\varepsilon (z)\right|\cdot {\frac {l^{2}}{4^{n}}}, ולאחר הכפלת שני הצדדים ב- 4^{n} נקבל  S\leq \ \max _{\partial \Delta _{n}}\left|\varepsilon (z)\right|\cdot l^{2}.
אבל  \lim _{n\rightarrow \infty }\left(\max _{\partial \Delta _{n}}\left|\varepsilon (z)\right|\cdot l^{2}\right)=0 (שכן מהגדרת  \varepsilon (z) מתקיים  \lim _{z\rightarrow z_{0}}\varepsilon (z)=0, ו- l^{2} קבוע), ולכן נקבל  S=0 וזו סתירה להנחה המקורית.
ולכן נקבל  S=0 כלומר  \oint _{T}f(z)\,dz=0.
מ.ש.ל
ביאורים

↑  על ידי בחירת הנורמל המצביע לתוך התחום  U
לקריאה נוספת

סמי זעפרני, פונקציות מרוכבות, 2024.
נורווגית ספרותית

| --- | --- |
 מדינות:  נורווגיה
 אזורים:  צפון אירופה
 דוברים:  4,200,000
 שפת אם:  3,500,000
 כתב:  אלפבית לטיני
 משפחה:  הודו-אירופית גרמאנית גרמאנית צפונית גרמאנית צפונית יבשתית נורווגית ספרותית
 לאום:  נורווגיה נורווגיה
 מוסד:  מועצת השפה הנורווגית
 קוד שפה:  nb 
 קוד ISO 639-1:  nb 
 קוד ISO 639-2:  nob 
 קוד ISO 639-3:  nob 
 ראו גם:  שפה • כתב • רשימת שפות
 
שלטים בנורווגית ספרותית
נורווגית ספרותית (Bokmål – בוּקמוֹל, בתרגום: "שפת הספר") היא אחת משתי הצורות הסטנדרטיות של השפה הנורווגית, וכמו כל הניבים הנורווגיים, היא שייכת למשפחת השפות הגרמאניות. כ-85% מאוכלוסיית נורווגיה משתמש בה כשפה הראשית. מוסדות החינוך בנורווגיה מלמדים בנורווגית ספרותית או ב"נורווגית חדשה" (Nynorsk), שהיא הצורה הסטנדרטית החלופית, לפי החלטת ממשלת המחוז או הורי התלמידים.
"נורווגית ספרותית" ו"נורווגית חדשה" הן לא ניבים במובן הרגיל של המילה. אלה הן שתי שיטות לסטנדרטיזציה של השפה הנורווגית. כלומר, אלה ניבים שהתפתחו באופן מלאכותי, על ידי קביעת כללים וסגנון מועדפים לשימוש בשפה הנורווגית בנסיבות רשמיות. בחיי היומיום, מדברים רוב הנורווגים באחד מכמה ניבים של נורווגית שהתפתחו באופן טבעי, ההבדלים בין הניבים האלו אינם גדולים, אך יש ניבים הקרובים יותר ל"נורווגית ספרותית" ויש כאלה הקרובים יותר ל"נורווגית חדשה". מעטים מדברים בשתי הצורות באופן מילולי, אך ישנם ניבים אשר יותר קרובים לנורווגית ספרותית מאשר נורווגית חדשה, או להפך.
המשפט הבא מדגים את היחסים בין נורווגית חדשה, נורווגית ספרותית ודנית:
עברית: אני בא מנורווגיה
אנגלית: I come from Norway
נורווגית חדשה: Eg kjem frå Noreg
איסלנדית: Ég kem frá Noregy
נורווגית ספרותית: Jeg kommer fra Norge
דנית: Jeg kommer fra Norge
ניתן לראות שניכרים ההבדלים בין הנורווגית הספרותית לנורווגית החדשה, והדמיון בין הנורווגית הספרותית והשפה הדנית.
ידיעת קרוא וכתוב ומיומנויות אורייניות אחרות מחייבת שליטה באחת השיטות הסטנדרטיות לפחות. סטנדרטיזציה של שפה היא תופעה שקיימת בכל שפה שיש לה מסורת כתובה. שפות שמדוברות בכמה אזורים או ארצות, עשויות לפתח שיטות סטנדרטיות שונות. למשל, האנגלית הסטנדרטית המקובלת בבריטניה שונה במקצת מהאנגלית הסטנדרטית של ארצות הברית. המיוחד בנורווגית הוא ששתי שיטות סטנדרטיזציה משמשות במקביל בארץ אחת שהיא קטנה יחסית בשטחה, ומספר תושביה אינו גדול.
היסטוריה

מאז איחוד הכתר הדני עם הכתר הנורווגי, הייתה נורווגית מדינתית (Riksmål) – "שפת מדינה" – השפה הראשית בנורווגיה. החל מ-1929, השם "ריקסמול" שוּנה ל"בוקמול" ("שפה ספרותית", משום שהייתה השפה הכתובה). כיום המושג "ריקסמול" מתייחס לשפה הדומה יותר לדנית מאשר לנורווגית הספרותית, המדוברת בידי אנשים מעטים במזרח נורווגיה.
הקשרים פוליטיים-חברתיים

המצב בין נורווגית חדשה לנורווגית ספרותית נשאר עד היום עניין סוציו-פוליטי, לצד סוציולקט וגם קשור בתרבות אזורית. לצד נורווגית חדשה ונורווגית ספרותית יש גם ניב קונברסטיבי של נורווגית חדשה בשם הגנורסק (Høgnorsk), נורווגית עילית, שטוענת שהדקדוק שלה עוד יותר שונה מדנית.
הגייה

כאמור, נורווגית ספרותית היא צורת כתיבה ולכן אין לה גרסה מדוברת. אותיות הא"ב מייצגות את אותם הצלילים כמו בנורווגית החדשה (אך לא כמו בדנית), וכמוה, ההגייה תלויה בפרשנות הדובר לפי הדיאלקט שלו. בדרך כלל יבחר הדובר את צורת ההגייה שקרובה יותר לניב שלו.
לדוגמה, המשפט הנ"ל "אני בא מנורווגיה" בכמה צורות הגייה אפשריות:
|  | חדשה> Noreg. | חדשה> frå | חדשה> kjem | חדשה> Eg | ספרותית> Norge. | ספרותית> fra | ספרותית> kommer | ספרותית> Jeg |
| --- | --- | --- | --- | --- | --- | --- | --- | --- |
| אופציה א' | נוֹרֶיי. | פְֿרוֹ | שֶׁם | אֶג | נוֹרְגֶה. | פְֿרָה | קוֹמֶר | יָאִי |
| אופציה ב' | נוּרֶג. | פְֿרוּ | צ'וֹם | אָיי | נוּרְיֶה. | פְֿרָה | קוֹמֶה | יָא |
בנורווגית חדשה כמו בכתובה, ניתן להגות ר' מתגלגלת (כמו בשוודית או רוסית) או ר' גרונית (כמו בעברית או גרמנית), זאת לפי הדיאלקט של הדובר (ר' גרונית נהוגה באזורי דרום-מערב בעיקר).
ראו גם

נורווגית
נורווגית חדשה
נורווגית מדינתית
נועה מימן

| --- | --- |

מימן, 2010
 לידה:  19 באוקטובר 1980 (בת 43) תל אביב, ישראל 
 מדינה:  ישראל 
 פרופיל ב-IMDb
 
נועה מימן
נועה מימן על סט הסרט "אוי מאמא"
נועה מימן על סט הסרט "השיבה הביתה"
נועה מימן (נולדה ב-19 באוקטובר 1980) היא שחקנית, במאית, מפיקה, תסריטאית ופעילת שמאל ישראלית. בתו של המיליארדר יוסי מימן.
ביוגרפיה

נועה מימן נולדה בתל אביב, גדלה בתחילה בשכונת רמת אביב, ואחר כך בהרצליה. היא האחות האמצעית במשפחה ולה שני אחים. אביה, יוסי מימן, היה איש עסקים מיליארדר שנולד בגרמניה במחנה עקורים להורים ניצולי שואה מפולין.
נועה מימן למדה בבית ספר יסודי נוף ים, בחטיבת הביניים סמדר ובמגמת תיאטרון בתיכון חדש היובל בהרצליה, אותה עזבה בתקופת רצח רבין, עת נכנסה לפעילות פוליטית. מימן הייתה יושבת ראש "נוער העבודה" בהרצליה ואחר-כך יושבת הראש הארצית של התנועה בשנים 1995–1997. בצה"ל שירתה תחילה כמראיינת ומאבחנת פסיכוטכנית, אחר-כך יצאה לקורס קצינים ולאחריו, שימשה עוזרת המזכיר הצבאי של סגני שר הביטחון אפרים סנה ודליה רבין. בתום שירותה הצבאי, באוגוסט 2001, למדה שנה משפטים באוניברסיטה העברית. מימן היא בוגרת תואר ראשון בהיסטוריה כללית ולימודים כלליים מאוניברסיטת תל אביב (2005-2002). אחר כך עבדה במרכז יצחק רבין כמנהלת פרויקטים, אחראית פרויקט העשור לרצח רבין וחנוכת המרכז החדש (2005-2004).
נועה מימן שהתה בלונדון כשלוש שנים. בשנתיים הראשונות עברה קורסים במשחק מול מצלמה, כתיבת תסריט וצילום. בד בבד החלה לקבל תפקידי משחק ראשונים בסרטי סטודנטים. בשנתה האחרונה בלונדון סיימה תואר שני בפוליטיקה השוואתית, עם דגש על לימודי קונפליקטים בבית הספר לכלכלה של לונדון (2009-2008). בו בזמן קיבלה תפקידי משחק בישראל ונעה על הקו תל אביב-לונדון. שיחקה בתפקידי אורח בסדרות ובסרטים "פרשת השבוע", "איים אבודים", "המקום", הייתה כתבת הבידור והתרבות של y בעשר ושיחקה בתפקיד קבוע בסדרה "נשות הטייסים". מימן השתתפה בתערוכות צילום שונות, כתבה טורי דעה בישראל היום וכיכבה בפרסומות.
היא שיחקה בסרטו הקצר של עומר רגב "הבית על המים". הסרט השתתף בתחרות הרשמית בפסטיבל הסרטים "FIFA - Aubagne International Film Festival" בצרפת בשנת 2013.
עם שובה לישראל, בשלהי 2009, הקימה מימן את חברת "אדד ואליו" (Added Value), שבמסגרתה הפיקה, ביימה וכתבה סרטי תעודה רבים. היא סגרה את החברה בנובמבר 2011.
מימן עברה סדנת משחק מול מצלמה בשיטתה של רות דייכס, סדנת בימוי ומשחק עם רני בלייר וסדנת משחק לפי שיטתה של איוונה צ'בק בהדרכתם של אלון נוימן ושחר רוזן.
בעקבות סרטה "אוי מאמא", שמספר גם על הילדה הזרה שמאמצת סבתא, החלה מימן להיות פעילה במאבק נגד גירוש ילדי העובדים הזרים ב-2009.
ב-2010 הייתה מימן מייסדת-שותפה של הארגון "ויזיט פלסטיין", ביחד עם אחמד אל-חילו, עוזרו של הפוליטיקאי הפלסטיני לשעבר סאיב עריקאת ושל יואב בודור. הארגון מארגן סיורים של פלסטינים בישראל ושל ישראלים ברשות הפלסטינית, במטרה למוטט חומות מנטליות. במסגרת זאת הכניסו עד פברואר 2012 כ-1,200 ישראלים לרמאללה.
בשנת 2012 התמודדה בעונה השביעית של תוכנית המציאות "רוקדים עם כוכבים" בערוץ 2 של רשת, עם הרקדן דני יוחטמן, והודחה מהתחרות בשלב מוקדם.
משנת 2017 ועד פברואר 2018 הוציאה סדרת סרטוני יוטיוב בשם "ערכת כלים להחלמה מאונס".
מימן נשואה לאיש העסקים תומר דביר, ממייסדיי סולוטו ולהם שני ילדים. מתגוררים מאז שנת 2020 ביאכטה.
סרטים שהפיקה וביימה

2011 - "סטטוס: רווק/ה" – הפקה ותסריט: סרט תיעודי על 4 רווקים ורווקות מצליחים מקצועית (גילאי 38 ומעלה) שאינם נשואים, הם בוחנים את אורח חייהם אל מול הנורמה ומשתפים בהתמודדות עם המצב.
2011 - "השיבה הביתה" – בימוי משותף, הפקה: סרט הלוקח שלושה ילדי עובדים זרים (אוטו, פרואני-קולומביאני בן 18; נואטו, פיליפיני בן 17 וז'רמיין; קונגולזית בת 16) למסע לארצות המוצא של הוריהם כדי לפגוש לראשונה בחייהם את המשפחה שנשארה במולדת הישנה ואת התרבות שממנה הגיעו הוריהם. בסרט רואים שהנערים נהפכו לישראלים באישיותם ולנטע זר בארצות מוצאם. הסרט היה מועמד לתחרות המרכזית בפסטיבל פיפה 2011, השתתף בפסטיבל הסרטים הבינלאומי Golden Coast הראשון בלונג איילנד, ניו יורק ובפסטיבל ישראל האחרת שנערך בניו יורק בנובמבר 2011 ושודר בערוץ 10 במאי 2010.
2010 – "ילד לא שקט" – הפקה: סרט תיעודי הבוחן את התמודדותם של ילדים והוריהם עם הפרעת קשב וריכוז, בחיפושם אחר אבחון וטיפול מתאימים בסבך הקיים.
2010 - "כשהכאב גדול מנשוא" – הפקה: סדרה בת שלושה פרקים בבימויה של אורנה בן דור הנכנסת לעולמם של אנשים המבקשים לשים קץ לחייהם ולחיי משפחותיהם. הסדרה שודרה בערוץ 8 במהלך חודש מאי 2010.
2010 - "המרשם לילד המושלם" – הפקה: הסרט בוחן את הבדיקות המרובות שעושה ההורה הממוצע בישראל לקראת הלידה, תוצאותיהן ונחיצותן. שודר בערוץ 10 במרץ 2010.
2010 – "סקס קטלני" – הפקה: סרט הסוקר את מחלות המין הנפוצות כיום, מחלות אשר מופיעות במספרים גדולים והולכים, השלכותיהן ודרכי המניעה. שודר בערוץ 10 במרץ 2010.
2010 – "הדיכאון יוצא מהארון" – הפקה: סרט העוקב אחר סופר, עיתונאית וסטנדאפיסט במהלך טיפולים פסיכולוגיים שונים, בהם הם נחשפים לגבי הדיכאון האישי שלהם. שודר בערוץ 10 במרץ 2010.
2010 – "אוי מאמא" – בימוי, תסריט והפקה: סרט ביכורים תיעודי המלווה את פירה, סבתה של הבמאית, במסע לשחרורה מהעול המכביד עליה מתקופת השואה. הסרט מתעד את פגישתה של סבתה עם האחיין של הפולנייה שהצילה אותה בתקופת מלחמת העולם השנייה, בעת ביקורו בישראל ומראה כיצד היא עוזרת לילדה פרואנית צעירה. הסרט שודר בערוץ 10 ביום השואה 2010 ו-2011. זוכה הפרס "זיכרון ועתיד" לסרט התיעודי בפסטיבל goEast, ויסבאדן, גרמניה, אפריל 2010. הסרט היה מועמד גם לפרס "היסטוריה וביוגרפיה" לסרט תיעודי בפסטיבל הטלוויזיה ה-16 של שאנגחאי, סין, יוני 2010, בפסטיבל בנד באורגון, ארצות הברית 2010 ובתחרות פורום היוצרים הדוקומנטריים הישראלי בשנת 2010.
משחק > קולנוע

| סרט | חברת הפקות/בית ספר | במאי | תפקיד | שנה |
| --- | --- | --- | --- | --- |
| ילדי הסתיו | חוף לבן הפקות | איתן גפני | רייצ'ל | 2016 |
| לבטח אהבה |  |  | סיון | 2013 |
| בלי נדר | בית הספר סם שפיגל לקולנוע ולטלוויזיה | אלעד מלכה | אלה | 2012 |
| הבית על המים | בית הספר לקולנוע לטלוויזיה ולאמנויות "מעלה" ירושלים | עומר רגב | מאיה | 2011 |
| איים אבודים | ינוסן הפקות | רשף לוי | מיכל מזרחי | 2008 |
| גבריאלה | גורילה הפקות (לונדון) | מוחמד אל-עזם | גבריאלה | 2007 |
משחק > טלוויזיה

| סדרה | ערוץ/חברת הפקה | במאי | תפקיד | שנה |
| --- | --- | --- | --- | --- |
| יומני החופש הגדול | yes | עופר ויצמן | נויה קדמי | 2013 |
| נשואים פלוס | ערוץ 2, קשת |  | גילי | 2012 |
| רוקדים עם כוכבים | ערוץ 2, רשת |  | בתפקיד עצמה (מתמודדת) | 2012 |
| נשות הטייסים | אולפני הרצליה | אייל סלע | תמי גרינברג | 2009 |
| Y בעשר | סינרגיה הפקות | זיו שמש | כתבת תרבות וחו"ל | 2008 |
| המקום, עונה ראשונה | JCS הפקות | אבי כהן | לימור | 2008-7 |
| פרשת השבוע, עונה שנייה | ענת אסולין הפקות | רני בלייר | מתדלקת | 2008 |
תערוכות צילום 2009-2008

ילדים הודים לאלוהים – חלק מתערוכה קבוצתית באלווריון
איש חרב בין חרבות – תערוכת יחיד בתיאטרון קרוב במסגרת ערב לכבודו של גבריאל מוקד
שכינה באוהל – חלק מתערוכה קבוצתית נודדת שהוצגה בביאנלה של וונציה, בדוקומנטה בקאסל ובניו-יורק בפסטיבל אמנות בכחול לבן
קשרי משפחה – חלק מתערוכה קבוצתית בבית ציוני אמריקה
הספרייה הנודדת 2 – מוזיאון האומנים, גלריה קרגו, פריז
רוטשילד, 3 - תערוכת מכירה קולקטיבית, תל אביב
הערות שוליים

↑  יעל ולצר, ‏נועה מימן - הראיון המלא: הותקפתי מינית בגיל 5, באתר גלובס, 2 בפברואר 2011
↑  ערכת כלים להחלמה מאונס"
↑  דיאנה בחור ניר, "הסגירה של סולוטו היא ברכה לישראל", באתר כלכליסט, 28 ביולי 2022
| --- | --- |
בקרת זהויות :  LCCN: n2024008499  VIAF: 7950170868730822930008   WorldCat (עם VIAF): 7950170868730822930008